62022TO0022_INF
Διάταξη του Προέδρου του Γενικού Δικαστηρίου της 31ης Μαρτίου 2022 –AL κατά Συμβουλίου
(Υπόθεση T‑22/22 R)
«Ασφαλιστικά μέτρα – Υπαλληλική υπόθεση – Υπάλληλοι – Πειθαρχική διαδικασία – Ανάκληση – Αίτηση λήψεως προσωρινών μέτρων – Επείγον – Fumus boni juris – Στάθμιση συμφερόντων»
1.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Βάρος αποδείξεως – Σοβαρή και ανεπανόρθωτη ζημία του αιτούντος – Προσβολή ιδίου συμφέροντος – Βλάβη για την υγεία και τη ζωή του τέκνου του που σχετίζεται με την απώλεια των οικονομικών παροχών που έλαβε προς όφελος του εν λόγω τέκνου – Περιλαμβάνεται
(Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 156 § 4)
(βλ. σκέψεις 20, 21, 26-30)
2.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Επείγον – Σοβαρή και ανεπανόρθωτη ζημία – Χρηματική ζημία – Σοβαρότητα της ζημίας – Αναγκαιότητα συστηματικής εκτιμήσεως της ζημίας σε σχέση με το εισόδημα του ενδιαφερόμενου – Δεν υφίσταται
(Άρθρα 278 και 279 ΣΛΕΕ)
(βλ. σκέψη 34)
3.
Ασφαλιστικά μέτρα – Αναστολή εκτελέσεως – Προσωρινά μέτρα – Προϋποθέσεις χορηγήσεως – Fumus boni juris – Εκ πρώτης όψεως εξέταση των λόγων που προβλήθηκαν προς στήριξη της κύριας προσφυγής – Προσφυγή κατά αποφάσεως με την οποία επιβλήθηκε η πειθαρχική κύρωση της παύσεως – Αιτιάσεις ικανές να αποδείξουν, εκ πρώτης όψεως, πρόδηλο σφάλμα εκτιμήσεως της διοικήσεως κατά τη λήψη αποφάσεως επί της πειθαρχικής κυρώσεως – Αιτιάσεις που δεν είναι αβάσιμες εκ πρώτης όψεως
(Άρθρα 278 και 279 ΣΛΕΕ· Κανονισμός Υπηρεσιακής Καταστάσεως των υπαλλήλων, παράρτημα IX, άρθρα 9 και 10)
(βλ. σκέψεις 38, 39, 50-63)
4.
Ασφαλιστικά μέτρα – Αναστολή εκτελέσεως – Προϋποθέσεις χορηγήσεως – Στάθμιση όλων των εμπλεκομένων συμφερόντων – Αναστολή εκτελέσεως αποφάσεως με την οποία επιβλήθηκε πειθαρχική κύρωση παύσεως – Υπεροχή του συμφέροντος του αιτούντος να συνεχίσει να λαμβάνει τα επιδόματα για το ανάπηρο τέκνο του έναντι του συμφέροντος που αντιτίθεται στην προσωρινή επαναφορά του αιτούντος στη θέση του
(Άρθρο 278 ΣΛΕΕ· Κανονισμός Υπηρεσιακής Καταστάσεως των υπαλλήλων, παράρτημα IX, άρθρα 9 και 10)
(βλ. σκέψεις 65, 68-70)
Διατακτικό
Ο Πρόεδρος του Γενικού Δικαστηρίου διατάσσει:
1)
Αναστέλλει την εκτέλεση της αποφάσεως του Συμβουλίου της Ευρωπαϊκής Ένωσης της 27ης Σεπτεμβρίου 2021 με την οποία επιβλήθηκε στον αιτούντα η πειθαρχική κύρωση της παύσεως με ισχύ από 1ης Οκτωβρίου 2021.
2)
Επιφυλάσσεται ως προς τα δικαστικά έξοδα.